Pier Gerlofs Donia (dito Grutte Pier en frisón, O Gran Pero en aragonés, dito asinas por a suya altaria), naixito de Kimswerd (Países Baixos d'os Habsburgo, hue un lugar de Wûnseradiel, Frisia, Países Baixos) arredol de 1480 y muerto en Snits (Países Baixos d'os Habsburgo, hue en Frisia, Países Baixos) o 28 d'octubre de 1520, estió un frisón que luitó contra o domunio d'os Habsburgo en os Países Baixos en practicando a piratería, dimpués d'a violación y asesinato d'a suya muller por mercenarios alemans a o servicio d'os Habsburgo. Ye considerato como un heroe por o frisons, encara que no se conoix muita cosa d'a suya vida, nomás que por leyendas, esdevenindo asinas un presonache quasi mitolochico encara que estió una presona real.